**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Միգրացիայի և քաղաքացիության ծառայությունում փորձագետ**

**(DevOps մասնագետ) ներգրավելու վերաբերյալ**

 **1․ Ծրագրով նախատեսված աշխատանքների համառոտ նկարագիրը՝**

1. նախագծել, ներդնել և պահպանել DevOps ռազմավարություններ՝ կիրառելով **Infrastructure as Code (IaC)** և ավտոմատացման գործիքներ․
2. ֆիզիկական սերվերների կարգավորում․
3. տվյալների պահոցների (NAS, Storage) տեղադրում և կարգավորում․
4. վիրտուլաիզացիա (ESXI, Hyper-V, Proxmox), վիրտուալ սերվերների կարգավորում․
5. կառավարել և օպտիմալացնել CI/CD ավտոմատացված գործընթացները և տեղակայման ռազմավարությունները․
6. կառավարել սերվերներ՝ ապահովելով օպտիմալ կատարողականություն, անվտանգություն և հուսալիություն․
7. մշակել բարձր մատչելիության ճարտարապետություններ և ապահովել համակարգերի վերականգնման մեխանիզմներ․
8. մշակել մոդուլային և մասշտաբային **IaC** լուծումներ՝ հիմնվելով բիզնեսի պահանջների վրա․
9. կառավարել նախագծվող համակարգերի **DevOps** գործընթացները։
10. կարգավորել և կառավարել ցանցային ենթակառուցվածքը՝ ներառյալ **firewall-ներ**, մուտքային բեռնվածության հավասարաչափ բաշխման տեխնոլոգիաներ և անվտանգության քաղաքականություն․
11. ուղղորդել և աջակցել **DevOps** ինժեներներին, ինչպես նաև համակարգերի խափանումների կարգավորման աշխատանքներում ներգրավված թիմերին․
12. մշտապես բարելավել մշակման, տեղակայման և մոնիթորինգի գործընթացները․
13. կատարել շարունակական դիագնոստիկա և վերլուծություն՝ շահագործվող համակարգերի աշխատանքի որակի և անընդհատության ապահովման նպատակով։

**2․ Փորձագետ ներգրավելու ժամկետն է՝ մինչև մեկ տարի:**

 **3․** **Փորձագետի աշխատավարձը կազմում է՝ 1.380.000 (մեկ միլիոն երեք հարյուր ութսուն հազար)** **ՀՀ դրամ (ներառյալ հարկերը)։**

**4․  Փորձագետին ներկայացվող պահանջներն են՝**

1. միջնակարգ կրթություն․
2. առնվազն 6 տարվա մասնագիտական  աշխատանքային փորձ․
3. Linux-ի և կոդի կառավարման գերազանց իմացություն․
4. կոնֆիգուրացիայի կառավարման գործիքների գործնական փորձ (օրինակ՝ Ansible, Chef, Puppet)․
5. հմտություններ bare-metal սերվերի կարգավորման և պահեստավորման կառավարման ոլորտում․
6. կոնտեյներացում (Containerization) և օրկեստրացիայի (Orchestration)  տեխնոլոգիաների (Docker, Kubernetes) իմացություն․
7. խորը գիտելիքներ ցանցային ենթակառուցվածքներերի, firewall-ների, VPN-ների և անվտանգության վերաբերյալ․
8. մշտադիտարկման գործիքների գերազանց իմացություն՝ Grafana, Zabbix, Prometheus․
9. Elastic Stack-ի (Filebeat, Logstash, Kibana, Elasticsearch) գործնական փորձ․
10. MySQL, MSSQL, PostGreSQL, DB2 – տվյալների բազայի և քեշավորման կառավարում․
11. հաղորդագրությունների բրոքեր (Message broker) համակարգերի իմացություն, մասնավորապես՝ RabbitMQ․
12. սկրիպտավորման կարողություններ՝ **Bash**, **Python**, կամ **Go** լեզուներով․
13. համակարգերի, տվյալների և ծառայությունների արագ ու անվտանգ վերականգնման փորձ՝ վթարների կամ արտակարգ իրավիճակների դեպքում․
14. Git, TFS և կոդի կառավարման այլ գործիքների իմացություն․
15. CI/CD գործիքների փորձ՝ Jenkins, GitlabCI, ArgoCD․
16. Microsoft .NET (.NET Core) և Web սերվերների (IIS, Apache, Nginx, Tomcat) իմացություն․
17. PostgreSQL, PL/SQL և/կամ PG SQL տվյալների բազաների իմացություն․
18. ծրագրավորման լեզուների իմացություն՝ Python, Golang, Ruby, JavaScript, Perl, Java, Bash, PHP․
19. կատարման և շարունակական թեստավորման փորձ։

  **5․ Դիմումների ընդունման վերջնաժամկետն է 2025թ. սեպտեմբերի 24-ը ներառյալ:**

 **6․ Աշխատավայրը`** **ՀՀ ք. Երևան, Դավթաշեն, 4-րդ թաղ․, 17/10։**

 **7․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

  **8․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն և (կամ) հարցազրույց։

   **9․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(ձևը կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

  **10․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

  **11․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09։30-12։30-ը (բացի շաբաթ և կիրակի օրերից)։**

  Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):